Kichwa: Jo Cameron hahitaji kutumia dawa ya kuondoa maumivu, madaktari wasema hii si hali ya kawaida\nKwa kuzingatia jina la hapo juu la makala ya kuwaziwa, fikiria makala.\n
Jo Cameron hahisi maumivu

Yeye ni mtu wa pili duniani kuwa na hali hii ya mabadiliko ya kijenetiki ambayo hutokea kwa nadra sana.

Ina maanisha kuwa Jo Cameron huwa hahisi maumivu kabisa, hana wasiwasi wala huwa hapati hofu.

Hali ilikua hivyo mpaka alipotimiza miaka 65, ndipo alipogundua kuwa yuko tofauti-pale madaktari waliposhindwa kuamini kuwa hahitaji dawa za kuondoa maumivu baada ya kufanyiwa upasuaji mkubwa.

Kwa nini wasichana huchomwa moto matiti yao Afrika magharibi

Papa kutibu binadamu saratani na 'uzee' 

Alipofanyiwa upasuaji kwenye mkono wake, madaktari walimtahadharisha kuwa ategemee kupata maumivu baada ya upasuaji.

lakini bi Cameron hakuhisi maumivu yeyote, Daktari wake wa dawa za usingizi Devjit Srivastava alimpeleka kwa wataalamu wa masuala ya maumbile na jenetiki katika chuo cha London na Oxford.

Baada ya vipimo, walibaini kuwa ana mabadiliko kwenye vinasaba vyake vinavyomfanya asihisi maumivu kama ilivyo kwa watu wengi.

'Hii si hali ya kawaida'

Jo aliiambia BBC kwa madakrari hawakumuamini alipowaambia hahitaji dawa ya kuondoa maumivu baada ya upasuaji.

Alisema:''Tulizungumza kabla ya kwenda kwenye chumba cha upasuaji na nikawahakikishia kuwa sitahitaji dawa za kuondoa maumivu.

''Alipogundua kuwa sikuwahi kumeza dawa za maumivu, alitazama historia yangu ya kitabibu na kugundua kuwa sikuwahi kutumia dawa za kuondoa maumivu.''

Ndio sababu hata akapelekwa kwa wataalamu nchini Uingereza.

Jo,akiwa na mume wake na mama yake.

Ilipobainika, Jo alijua kwamba kumbe hakuwa na'' afya njema'' sana kama ailivyokua akiamini.

Alisema:''Nikikumbuka huko nyuma, nikagundua sikuwahi kuhitaji dawa za kuondoa maumivu,lakini kama huzihitaji huwezi kuhoji kwa nini huhitaji.

''Wewe ni wewe ulivyo mpaka pale mtu mwingine atakapobaini vinginevyo.Nilikua mwenye furaha ambaye sikubaini kama kuna tofauti yoyote mwilini mwangu.''

Hakuwahi kupata maumivu hata wakati anajifungua, akikumbuka:''halikua jambo la kawaida, lakini sikuwa na maumivu. kwa kweli niliifurahia hali hii.''

Jeni zenye kuleta...